SENA ระยะยาวสดใส! โบรกแนะซื้ออัพเป้าหมายใหม่ 4.44 บาท
SENA ระยะยาวสดใส! โบรกแนะซื้ออัพเป้าหมายใหม่ 4.44 บาท
30 ส.ค. 2561

บล.ดีบีเอสฯ ระบุในบทวิเคราะห์วันนี้(30 ส.ค.)ว่า บริษัท เสนาดีเวลลอปเม้นท์ จำกัด (มหาชน) หรือ SENA คงคำแนะนำซื้อแต่ปรับราคาพื้นฐานใหม่ขึ้นเล็กน้อยเป็น 4.44 บาท ด้วย Forward P/E ปี 61 ที่เพียง 7.0 เท่า ราคาปิดมีส่วนเพิ่มได้อีก 19% ราคาหุ้นซื้อขายที่ถูกด้วย P/E ,P/BV และ EV/EBITDA ปี 61 ที่เพียง 5.9, 0.9 และ 7.1 เท่า ตามลำดับ สิ่งที่ดีระยะยาวคือ ในปี 63 ถ้าเป็นไปตามแผนระดับรายได้บริษัทจะไปถึง 9 พันล้านบาท และเริ่มโอนโครงการบริษัทร่วมทุนที่จะเริ่มโอนได้ปีแรกจากยอดขายที่รออยู่ปัจจุบัน 4.7 พันล้านบาท และบริษัทคาดว่าจะไปถึง 7.5 พันล้านบาทในปี 63 ซึ่งจะรับรู้ในรูปแบบของกำไรตามส่วนได้เสีย (equity method) หลังจากที่ต้องรับส่วนขาดทุนมาตลอดก่อนโอนได้